Emma Răducanu a primit un wild card la Miami Open. Ar putea juca și la Indian Wells
- Emma Cristescu
- 1 martie 2024, 12:18
Emma Răducanu este clasată prea jos pentru a putea intra direct în turneele WTA, dar a primit wild card de la organizatorii Miami Open. Ea ar putea juca și la Indian Wells.
Emma Răducanu este clasată prea jos pentru a putea intra direct în turneele WTA. Cu toate astea, organizatorii Miami Open i-au dat wild card. Jucătoarea de tenis ar putea primi și de la Indian Wells invitație specială.
Aceasta nu a mai jucat de când a pierdut în fața ucrainencei Anhelina Kalinina, la Doha, pe 12 februarie. Răducanu se află pe locul 252 în lume, în timp ce își continuă revenirea după o pauză de opt luni din cauza unei accidentări.
Emma Răducanu, wild card de la Miami Open
Fostele campioane majore Venus Williams, în vârstă de 43 de ani, și Caroline Wozniacki, în vârstă de 33 de ani, au primit, de asemenea, wildcard-uri pentru turneul pe suprafață dură de la Miami. Evenimentul va începe pe 17 martie.
Nu se știe momentan dacă Emma Răducanu va juca înainte de această dată și la Indian Wells din California, turneu care precede Miami în cadrul 'Sunshine Double' și care începe pe 6 martie.
O clasare protejată pe 103 a ajutat-o pe fostul număr unu britanic să intre la Australian Open-ul din luna ianuarie fără a fi nevoie să treacă prin calificări. Cu toate astea, regula care permite jucătorilor să își înghețe clasamentul dacă sunt indisponibili timp de șase luni sau mai mult nu i-a permis lui Răducanu să intre direct și pe tablourile principale de la Indian Wells sau Miami.
Ar putea primi wild card și de la Indian Wellls
Opt wild-carduri sunt disponibile pentru Indian Wells, care a acordat deja câte două americancei Williams, de șapte ori campioană la turnee majore, și danezei Wozniacki, fost număr unu mondial. Sunt șanse ca și Răducanu să primească wild card și să joace în calificările Indian Wells.
Emma Răducanu a suferit două operații
Sportiva a ratat cea mai mare parte a sezonului 2023 după operații la ambele încheieturi, precum și o intervenție chirurgicală la gleznă, înainte de a reveni în circuit în ianuarie.
Ea a câștigat trei din cele șapte meciuri de la revenirea sa de până acum și, în loc să accepte un wildcard pentru Dubai, după ce a pierdut în fața lui Kalinina, s-a întors în Marea Britanie pentru o perioadă de pregătire la Centrul Național de Tenis al LTA, potrivit sport.ro.